钦定古今图书集成/历象汇编/岁功典/第011卷 > 《梁元帝纂要》 > 春时幽赏
## 钦定古今图书集成/历象汇编/岁功典/第011卷 > 《梁元帝纂要》 > 春时幽赏

孤山月下看梅花

孤山旧趾逋老种梅三百六十已废，继种者今又寥
寥尽矣。孙中贵公补植，原数春初玉树参差，冰花错
落，琼台倚望，恍坐元圃罗浮。若非黄昏月下，携尊吟
赏，则“暗香浮动，疏影横斜”之趣，何能真见实际。

“《八卦》田” ，“看菜花。”

宋之籍田，以八卦爻画沟塍，圜布成象，迄今犹然。春
时菜花丛开，自天真高岭。遥望黄金作埒，碧玉为畴，
江波摇动，恍自《河洛图》中分布阴阳爻象。海天空阔，
极目杳然，更多象外意念。

《虎跑泉》，《试新茶》。

西湖之泉，以虎跑为最。两山之茶，以龙井为佳。谷雨
前采茶旋焙，时汲虎跑泉烹享，香清味洌，凉沁诗脾。
每春当高卧山中，沈酣新茗一月。

保叔塔看晓

山翠绕湖，容态百逞，独《春朝》最佳。或雾截山腰，或霞
横树杪，或淡烟隐隐，摇荡晴晖；或峦气浮浮，掩映曙
色。峰含旭日，明媚高张。风散溪云，林皋爽朗。更见遥
岑迥抹柔蓝，远岫忽生湿翠，变幻天呈，顷刻万状。奈
此景时值酣梦，恐市门未易知也。

《西溪楼》，《啖煨笋》。

西溪竹林最多，笋产极盛。但笋味之美，少得其真。每
于春中，笋抽正肥，就彼竹下扫叶煨笋，至熟，刀截剥
食，竹林清味，鲜美莫比。人世俗肠，岂容知此真味。

登东城望桑麦

桑麦之盛，惟东郊外最阔。田畴万顷，一望无际。春时
桑林麦陇，高下竞秀，风摇碧浪层层了，雨过绿云绕绕。
雉雊春阳，鸠呼朝雨。竹篱茅舍，间以红桃白李，燕紫
莺黄寓目，色相自多村家闲逸之想，令人便忘艳俗。

三塔基看春草

湖中三塔寺基，去湖面浅尺。春时草长平湖，茸茸翠
色，浮动波心，浴鹭狎鸥飞舞，惟适望中，深惬素心，兀
对更快青眼。因思古诗“草长平湖白鹭飞”之句，其幽
赏自得不浅。

《初阳台》，《望春树》

《西湖》，“三而绕山，东为城市，春来树色新丰。登台四眺，
浅深青碧，色态间呈，高下参差，面面迥出。或苒苒浮
烟，或依依带雨，或丛簇山村，或掩映楼阁，或就日向
荣，或临水漾碧。幽然会心，自多胸中生意。极目撩人，
更驰江云春树之想。”

山满楼观柳

苏堤，跨虹桥下东数步，为余小筑数椽，当湖南面，颜
曰“山满楼。”余每出游，巢居于上，倚栏玩堤，若与檐接。
堤上柳色，自正月上旬柔弄鹅黄，二月娇拖鸭绿，依
依一望，色最撩人，故诗有“忽见陌头杨柳”之想。又若
截雾横烟，隐约万树，欹风障雨，潇洒长堤。爱其分缘
影红，终为牵愁惹恨。风流意态，尽入楼中，春色萧骚，
授我衣袂间矣。三眠舞足，雪滚花飞，上下随风，若絮
浮万顷。缭绕歌楼，飘扑僧舍。点点共酒斾悠扬，阵阵
追燕莺飞舞。沾泥逐水，岂特可入诗料？要知色身幻
影，是即风里杨花，故余墅额题曰《浮生燕垒》。

苏堤看桃花

六桥桃花，人争艳赏。其幽趣数种，赏或未尽得也。若
桃花妙观，其趣有六：其一：“在晓烟初破，霞彩影红，微
露轻匀，风姿潇洒，若美人初起，娇怯新妆。其二明月
浮花，影笼香雾，色态嫣然，夜容芳润，若美人步月，丰
致幽闲。其三夕阳在山，红影花艳，酣春力倦，妩媚不
胜，若美人微醉，风度羞涩。其四细雨湿花，粉溶红腻”，
鲜洁华滋，色更嫣润，若美人浴罢，暖艳融酥。其五，高
烧庭燎，把酒看花，瓣影红绡，争妍弄色，若美人晚妆，
容冶波俏。其六，花事将阑，残红零落，辞条未脱，半落
半留，兼之封家姨无情，高下陡作，使万点残红，纷纷
飘泊，或扑面撩人，或浮樽沾席，意况萧骚，若美人病
怯，铅华销减。六者惟真赏者得之。又若“芳草留春，翠
裀堆锦，我当醉眠席地，放歌味怀。使花片历乱满衣，
残香隐隐扑鼻。梦与花神携手巫阳，思逐彩云飞动。”
幽欢流畅，此乐何幽！

西泠桥玩落花

三月桃花，苏堤落瓣，因风荡漾，逐水周流飘泊孤踪，
多在，西泠桥畔堆垒。粉销玉碎，香冷红残，片片似对骚人泣别。豪举离尊，当为高唱，渭城朝雨。

天然阁上看雨

“灵雨霏霏，乍起乍歇。山头烟合忽掩青螺，树杪云蒸，
顿迷翠黛。丝丝飞舞遥空，濯濯飘摇无际。”少焉霞红
照水，淡日西斜，峰峦吞吐。断烟林树零瀼，宿雨残云
飞鸟。一望迷茫，水色山光四照萧爽。长啸倚楼，腾歌
浮白。信知变幻不常，阴晴难料，世态云雨翻覆。弄人
哉！过眼尽是镜华，当著天眼看破。

临水观鱼

古吴茂苑孔里园中，有世居隐士，号曰潇洒张郎。其
园中有竹万竿，乔木盖屋。西有绕翠堂，东有芦轩，轩
前有一大池，绿杨垂压，桃李间枝。池内有朱鱼数万，
名为锦鳞池。至春日晴明，鱼游戏水，五色斑斓，名鱼
万状潇洒张郎。题曰：“锦鳞伴碧草，水面做文章。”

### 直隶志书〈各省风俗同者不载〉